Paul Arma

Paul Arma, estis hungardevena franca pianisto, komponisto. Lia origina nomo estis (laŭ hungarlingve kutima nomordo) Weisshaus Imre, lia baldaŭa familia nomvarianto estis Amrusz Pál [amrus].

Imre Weisshaus http://holocaustmusic.ort.org/resistance-and-exile/french-resistance/arma-paul/ naskiĝis la  en Budapeŝto, li mortis la  en Parizo.

 Biografio 
Paul Arma studis en Muzikakademio de Budapeŝto (1920-1924). Béla Bartók inspiris lin kolekti popolkantojn. Li faris koncertojn en Eŭropo kaj Usono (1924-1930), sed li faris ankaŭ prelegojn pri la moderna muziko. En 1930 li translokiĝis al Germanio, kie li estis korusestro kaj orkestrestro en Berlino kaj Lejpcigo, krome li instruis en Dessau. En tiu periodo li ankaŭ pentradis kaj skulptadis. En 1933 la nazioj arestis lin, sed li rifuĝis al Parizo. Li ŝanĝis sian nomon en Paul Arma kaj li estis pianisto de la franca radio. Post falo de Francio li aliĝis al la subtera movado kaj li kolektis kantojn de la partizanoj, ankaŭ francajn popolkantojn. Post la 2-a mondmilito li denove estis pianisto, tamen pli ofte li komponadis kaj kolektis negrajn popolkantojn. Inter 1954-1984 Arma komponadis elektronikajn muzikojn kaj ankaŭ faris 81 skulptaĵojn el lignoj aŭ metaloj sur la temo de muziko. En 1984 li ekspoziciis en Palaco Vigadó, en la sekva jaro en Parizo. Li ricevis Honoran legion, aliajn francajn kaj hungaran premiojn. Li havis edzinon.

 Elektitaj komponaĵoj 
 kanto pri poemo de Endre Ady (1922) 
 Petite Suite (op. 14) (1930)
 Chants du Silence (11 kantoj, 1942-1944)
 Konĉerto por arĉa kvarteto kaj orkestro (1947)
 Cantate de la Terre (1952)
 Polydiaphonie (1962)
 Á la mémoire de Béla Bartók (op. 293) (1982)
 36 francaj popolkantoj

 Fontoj 
 hungarlingva biografio kun foto
 germanlingva biografio
  anglalingva biografio

 Referencoj 

Kategorio:Hungaraj pianistoj
Kategorio:Hungaraj klasikaj komponistoj
Kategorio:Francaj pianistoj
Kategorio:Francaj komponistoj
Kategorio:Francaj skulptistoj
Kategorio:Hungardevenaj francoj
Kategorio:Budapeŝtanoj